โบรกมอง SET บ่ายผันผวน ชู 6 หุ้นเด่นแนะ “เก็งกำไร”
โบรกมอง SET บ่ายผันผวน ชู 6 หุ้นเด่นแนะ “เก็งกำไร”
11 พ.ย. 2563

บริษัทหลักทรัพย์ซีจีเอส-ซีไอเอ็มบี (ประเทศไทย) จำกัด ประเมินแนวโน้มช่วงบ่าย คาดดัชนีน่าจะแกว่งตัวได้ทั้งขึ้นต่อและย่อลง แต่ลงลงได้ไม่มากเพราะแรงซื้อหุ้นหลักยังหนาแน่น การซื้อขายช่วงเช้าที่แกว่งขึ้นแล้วลงติดลบมาจากแรงขายทำกำไรของรายย่อยมากกว่า ส่วนแรงซื้อของต่างชาติคาดยังมีอยู่ แต่จะเป็นลักษณะเลือกกลุ่มมากกว่าที่จะกระจายไปทั้งกระดานเหมือนเมื่อ 2 วันที่ผ่านมา
โดยแนวโน้มบ่ายคาดยังมีสิทธิเห็นการดีดตัวกลับขึ้นเหนือ 1355 จุดได้อีก จากแรงซื้อธนาคารใหญ่ พลังงาน ค้าปลีก สื่อสาร แต่หากมีแรงขาย มองว่าจะลงไม่มากเพราะเป็นแรงขายหุ้นในกลุ่มที่เผชิญกับแรงกดของค่าเงินบาทเท่านั้น กลุ่มที่แนะนำเล่นเก็งกำไร คือ หุ้นที่ขึ้นน้อยหรือติดลบในช่วงเช้าในกลุ่มขนส่ง ปิโตรเคมี อาหาร โรงกลั่น ปูน บ่ายมองแนวต้านที่ 1356-1362 จุด และแนวรับที่ 1338-1335 จุด แนะนำ AOT, IVL, CPF, SCC, SPRC และ BBL